কনিফা বিশ্ব ফুটবল কাপ
কনিফা বিশ্ব ফুটবল কাপ (ইংরেজি: CONIFA World Football Cup) হচ্ছে কনিফা কর্তৃক আয়োজিত একটি আন্তর্জাতিক ফুটবল প্রতিযোগিতা, যা রাষ্ট্র, সংখ্যালঘু, রাষ্ট্রহীন ব্যক্তি এবং ফিফার সাথে সম্পৃক্ত নয় এমন অঞ্চলের অ্যাসোসিয়েশন অথবা দল অংশগ্রহণ করে। এই প্রতিযোগিতাটির প্রথম আসর ২০১৪ সালে অনুষ্ঠিত হয়েছিল; এরপর থেকে প্রতি দুই বছর অন্তর এই প্রতিযোগিতা অনুষ্ঠিত হয়। এই প্রতিযোগিতাটি ভিভা বিশ্বকাপের উত্তরসূরি, যা ২০০৬ সাল হতে ২০১২ সাল পর্যন্ত অনুষ্ঠিত হয়েছিল।